Podjela Bosne i Hercegovine na entitete
Međuentitetska linija kod mesta Mahala.
**Međuentitetska linija** deli Bosnu i Hercegovinu na dva entiteta, Republiku Srpsku i Federacije Bosne i Hercegovine. Ukupna dužina međuentitetske linije je 1.150 km.

Međuentitetska linija uglavnom ide duž linije fronta na kraju rata u Bosni i Hercegovini uz neka velika prilagođavanja (najznačajnija u zapadnom delu zemlje, i u Sarajevu i oko njega), načinjena na Daytonskoj mirovnoj konferenciji.

Sadašnja administrativna podela Bosne i Hercegovine je dogovorena u okviru ustava koji čini Aneks 4 Opšteg okvirnog sporazuma za mir zaključenog na Daytonskoj mirovnoj konferenciji u novembru 1995, a potom potpisan u Parizu 14. decembra 1995. Ključna komponenta ustava je povlačenje međuentitetske linije, na koji se odnose mnogi drugi zadaci iz drugih aneksa. 

Daytonski pregovori su prvi slučaj u kojima je korištena trodimenzionalna satelitska tehnologija i digitalna kartografija da se odrede granice u zvaničnom sporazumu. Zbog brzine i intenziteta pregovora (posebno pri kraju), niz sastanaka komisija za međuentitetsku liniji se održao tokom prvih 6 meseci misije IFOR da se razreše detalji na nekim delovima linije (naročito u Sarajevu). Više od 40 promena međuentitetske linije su dogovorene na sastancima kojeje vodio general Majkl Vilkoks. Promene je odobriozapovednik IFOR-a admiral Lejton V. Smit u julu 1996.

Danas međuentitetsku liniju između Republike Srpske i Federacije Bosne i Hercegovine više ne kontrolišu vojska i policija, niti postoje granične kontrole.

Odluka Ustavnog suda
--------------------

Ustavni sud Bosne i Hercegovine je, u svojoj prvoj parcijalnoj odluci broj U 5/98, odlučio o pitanju da li Ustav Republike Srpske u svom tekstu može da koristi reč "granica" umesto "linija". Sud je izjavio:

> Odredba Ustava RS, koji se odnosi se na "granicu" između Republike Srpske i Federacije BiH, nije u saglasnosti sa Ustavom BiH (član III Opšteg okvirnog sporazuma za mir u Bosni i Hercegovini govori o "graničnoj liniji" između dva entiteta, dok član X koristi termin „granica" u smislu granica između država).
> 
> 

Zbog toga je Ustav Republike Srpske morao da se menja, što je učinjeno sa Amandmanom broj LXVIII, koji je promeni reč "granica" u amandmanu LV paragrafu 2 stava 2 Ustava Republike Srpske.

Opštine izmenjene međuentitetskom linijom
-----------------------------------------

| Opština u FBiH | Opština u RS-u | Naselja podeljena međuentitetskom linijom |
| --- | --- | --- |
| Bosanska Krupa | **Krupa na Uni** | Veliki Dubovik |
| Sanski Most | **Oštra Luka** | Sasina |  |
| Bosanski Petrovac | **Petrovac-Drinić** |  |
| Tešanj | Teslić | Vrela |
| Drvar | **Istočni Drvar** |  |
| Kupres | **Kupres Republike Srpske** | Rastičevo |
| Jajce | **Jezero** |  |
| **Dobretići** | Skender Vakuf-Kneževo |  |
| Ključ | **Ribnik** |  |
| **Doboj-Jug** | Doboj |  |
| **Doboj-Istok** | Doboj |  |
| Gračanica | **Bosansko Petrovo Selo** |  |
| Kalesija | **Osmaci** |  |
| Gradačac | **Pelagićevo** |  |
| Orašje | **Donji Žabar** |  |
| **Domaljevac-Šamac** | Bosanski Šamac |  |
| Odžak | **Vukosavlje** |  |
| Odžak | Brod | Brusnica Mala |
| **Čelić** | Lopare |  |
| **Teočak** | Ugljevik |  |
| **Sapna** | Zvornik | Baljkovica |
| Stari Grad | **Istočni Stari Grad** |  |
| Novo Sarajevo | **Istočno Novo Sarajevo** |  |
| Ilidža | **Istočna Ilidža** |  |
| **Trnovo (FBiH)** | Trnovo Republike Srpske |  |
| **Pale-Prača** | Pale |  |
| Goražde | **Novo Goražde** |  |
| **Foča-Ustikolina** | Foča (Srbinje) |  |
| **Ravno** | Trebinje |  |
| Mostar | Istočni Mostar |  |
| Stolac | **Berkovići** |

* novoformirane opštine su označene podebljanim slovima

U vreme potpisivanja Daytonskog sporazuma, opština Brčko je takođe podeljena između FBiH i RS, ali je kasnije pretvorena u distrikt Brčko, koji povezuje Tuzlansko-Podrinjski kanton sa posavskim kantonom u Federaciji BiH, (odnosno, opštine Pelagićevo i Donji Žabar sa opštinama Lopare i Bijeljina u Republici Srpskoj).